
Drošuma un klīniskās veiktspējas kopsavilkums

Šis drošuma un klīniskās veiktspējas kopsavilkums (SSCP) ir izveidots, lai nodrošinātu publisku piekļuvi ierīces drošuma un klīniskās veiktspējas pārskatam saskaņā ar Regulas (ES) 2017/745 32. pantu.

SSCP neaizstāj lietošanas instrukciju vai citu ražotāja sniegto informāciju, kā arī nesniedz diagnostiskus vai terapeitiskus ieteikumus.

Šajā SSCP ir iekļauta informācija, kas paredzēta veselības aprūpes speciālistiem, kā arī ir īpaša sadaļa pacientiem un nespeciālistiem. 

1. [bookmark: _Toc240532099]Drošuma un klīniskās veiktspējas kopsavilkuma (SSCP) tvērums

[bookmark: _Toc240532100]Ierīces tirdzniecības nosaukums 
Option™ ELITE atgūstamā dobās vēnas filtra sistēma
[bookmark: _Toc240532101]Ierīces apraksts, pamata UDI-DI un ES klasifikācija
	[bookmark: _Hlk196921546]Ierīces nosaukums / Apraksts
	Modeļa/Kataloga numurs
	GMDN kods
	EMDN kods
	ES MDR ierīces klase/ Noteikums
	Pamata UDI-DI
	UDI-DI

	[bookmark: _Hlk531895722]Option ELITE atgūstamā dobās vēnas filtra sistēma
(70 cm)
	352506070E
	
44864


	
C01050101


	III/8. noteikums 

	08863332800012P

	
00886333217151


	Option Elite atgūstamā dobās vēnas filtra sistēma (100 cm)
	352506100E
	
	
	
	
	
00886333222346




[bookmark: _Toc240532102]Gads, kad tika izsniegts pirmais sertifikāts (CE) par ierīci 
Option ELITE atgūstamā dobās vēnas filtra sistēma pirmo reizi saņēma CE marķējumu Eiropā 2016. gada jūnijā saskaņā ar Direktīvu 93/42/EEK un tiek uzskatīta par mantotu ierīci.

[bookmark: _Toc240532103] Ražotāja nosaukums, adrese un SRN
	Ražotāja informācija

	Ražotāja vienotais reģistrācijas numurs (SRN): US-MF-000002324
	Ražotāja nosaukums: Argon Medical Devices, Inc.

	Kontaktpersonas vārds un uzvārds: Skots Bišops (Scott Bishop)
	E-pasts: RegCompliance@argonmedical.com


	Tālruņa numurs: 903.675.9321
	Adrese:
1445 Flat Creek Rd.
Athens, Texas 75751
USA




[bookmark: _Toc240532104]Pilnvarotā pārstāvja nosaukums un SRN:
	Pilnvarotā pārstāvja informācija

	SRN: NL-AR-000000116
	Pilnvarotā pārstāvja organizācijas nosaukums:
Emergo Europe

	Kontaktinformācija: Vigilances Komanda
	E-pasts: EmergoVigilance@ul.com

	Tālruņa numurs: +31.70.345.8570
Fakss: +31 (0)70 346 7299
	Adrese
Ielas numurs un nosaukums: 60 Westervoortsedijk
Pilsēta: Arnema
Pasta indekss: 6827 AT
Valsts: Nīderlande



[bookmark: _Toc240532105]PI nosaukums un vienotais identifikācijas numurs
	Paziņotā iestāde

	Nosaukums:
	Britu Standartu institūta (BSI) grupa Nīderlandē, B.V.

	Adrese:
	John M. Keynesplein 9
1066 EP Amsterdam
The Netherlands

	Tīmekļa vietne:
	www.bsigroup.com 

	Tālrunis:
	+31 (0)20 346 07 80

	Fakss:
	+31 (0)20 346 07 81

	Paziņotās iestādes numurs:	
	2797



2. [bookmark: _Toc240532106]Ierīces paredzētais lietojums 
Lietošanas instrukciju atsauces numuri: 
P-2017-0205-00 M Rev A (Option ELITE atgūstamais dobās vēnas filtrs 100 cm)
P-2017-0184-00 M Rev A (Option ELITE atgūstamais dobās vēnas filtrs 70 cm)

[bookmark: _Toc240532107] Paredzētais mērķis/paredzētais lietojums
Option ELITE atgūstamā apakšējās dobās vēnas filtra sistēma ir paredzēta plaušu embolijas (PE) profilaksei, perkutāni ievadot apakšējā dobajā vēnā (IVC).

[bookmark: _Toc240532108]Indikācijas/lietošanas indikācijas
Option ELITE atgūstamā apakšējās dobās vēnas filtra sistēma ir paredzēta plaušu embolijas (PE) profilaksei, perkutāni ievietojot apakšējā dobajā vēnā (IVC) tālāk norādītajos apstākļos.
· Plaušu trombembolija, ja ir kontrindicēti antikoagulanti
· Antikoagulantu terapijas neizdošanās trombembolijas gadījumā
· Ārkārtas ārstēšana pēc plašas plaušu embolijas, kur paredzamie tradicionālās terapijas ieguvumi ir samazināti
· Hroniska, recidivējoša plaušu embolija, ja antikoagulantu terapija ir bijusi neveiksmīga vai ir kontrindicēta
Option ELITE atgūstamā apakšējās dobās vēnas filtra sistēmu pacientiem, kuriem filtrs vairs nav vajadzīgs, var izņemt saskaņā ar sniegtajiem norādījumiem. Filtra izņemšanu var veikt tikai ar pieeju caur jūga vēnu.
Angiogrāfiskais asinsvadu paplašinātājs ir paredzēts, lai nodrošinātu angiogrāfisku vizualizāciju un asinsvadu lineāru mērīšanu, ja to lieto kopā ar rentgenstarus necaurlaidīgas kontrastvielas ievadīšanu dobajā vēnā.

[bookmark: _Toc240532109]Paredzētā pacientu populācija   
Option ELITE atgūstamā apakšējās dobās vēnas filtra sistēma ir paredzēta personām ar hronisku vai recidivējošu plaušu trombemboliju, ja antikoagulantu terapija ir kontrindicēta vai neefektīva, un personām, kurām nepieciešama ārkārtas ārstēšana pēc plašas plaušu embolijas, kur paredzamie tradicionālās terapijas ieguvumi ir samazināti.

[bookmark: _Toc240532110]Kontrindikācijas
Option ELITE atgūstamā apakšējās dobās vēnas filtra sistēmu nedrīkst implantēt, ja pastāv kāds no tālāk norādītajiem apstākļiem.
· Pacientam apakšējās dobās vēnas diametrs ir lielāks par 32 mm.
· Pacientam pastāv septiskas embolijas risks.
· Pacientam ir apstiprināta bakterēmija.
· Pacientam ir paaugstināta jutība pret niķeli vai titāna sakausējumiem.
· Grūtnieces, ja fluoroskopiskās attēlveidošanas radītais starojums var apdraudēt augli. Riski un ieguvumi ir rūpīgi jāizvērtē.
· 100 cm sistēmas gadījuma jūga vēnas orientāciju nedrīkst izmantot paceles pieejai, bet augšstilba orientāciju nedrīkst izmantot elkoņa pieejai. Paredzētajai pieejai izmantojiet tikai atbilstošo kasetnes orientāciju. Nepareizas kasetnes orientācijas izmantošana jebkurai no pieejām var izraisīt tās izvietošanu apgrieztā veidā, kas var radīt nopietnas blakusparādības pacientiem.
Nav zināmu kontrindikāciju angiogrāfiskā asinsvadu paplašinātāja lietošanai.

3. [bookmark: _Toc240532111]Ierīces apraksts

[bookmark: _Toc240532112]Ierīces apraksts 

Option ELITE dobās vēnas filtrs ir paredzēts perkutānai ievadei apakšējā dobajā vēnā (IVC). Option ELITE atgūstamais apakšējās dobās vēnas filtrs ir paredzēts plaušu embolijas (PE) profilaksei un tikai vienreizējai lietošanai. Saturs piegādāts sterils, sterilizēts, izmantojot etilēna oksīda (EO) procesu. Ir apstiprināts, ka šī ierīce nav pirogēna, kas nodrošina, ka tās lietošanas laikā nerodas kaitīgas pirogēnas vielas. Filtrs ir rentgenstarus necaurlaidīgs, kas ļauj skaidri vizualizēt ierīci attēlveidošanas procedūru laikā.
70 cm sistēma ir paredzēta ievadīšanai ar pieeju caur jūga vēnu vai augšstilbu, bet 100 cm sistēma ir paredzēta ievadīšanai ar pieeju caur elkoni vai paceli.

Pašcentrējošais Option ELITE atgūstamais apakšējās dobās vēnas filtrs ir ar lāzeru izgriezts no niķeļa-titāna sakausējuma (nitinola) caurulēm. Option ELITE atgūstamais apakšējās dobās vēnas filtrs sastāv no formu saglabājošiem nitinola statņiem, kas iziet no centrālās vietas un ir paredzēti optimālai recekļa uztveršanai. Filtra kaudālajā daļā atrodas seši (6) aizturošie enkuri (aiztures āķi). Šie enkuri ir paredzēti filtra piestiprināšanai pie asinsvada sienas. Option ELITE atgūstamais apakšējās dobās vēnas filtrs ir paredzēts lietošanai dobajā vēnā ar diametru līdz 32 mm. Aiztures āķis ir novietots augšējā galā.

Ierobežotais Option ELITE atgūstamais apakšējās dobās vēnas filtrs ir elastīgs un lietošanas laikā izplešas līdz apakšējās dobās vēnas iekšējam diametram. Filtrs pieliek ārēju radiālu spēku dobās vēnas luminālajai virsmai, lai nodrošinātu pareizu novietojumu un stabilitāti.

Iepakotā sistēma satur tālākminētos komponentus.
A. Katetra apvalka ievadītājs
B. Angiogrāfiskais asinsvadu paplašinātājs
C. Stūmējs ar izvietošanas marķieri
D. Option™ ELITE atgūstamā apakšējās dobās vēnas filtra sistēma kasetnē
E. Apvalka vāciņš

Sistēma ietver kasetnē ievietotu filtru, 5F ID katetra apvalka ievadītāju ar angiogrāfisko asinsvada paplašinātāju ar atvērtu galu un stūmēju ar izvietošanas marķieri.

Angiogrāfiskajam asinsvadu paplašinātājam ir atveres sānos un 2 rentgenstarus necaurlaidīgi marķieri, kas ir atdalīti ar 32 mm (starp marķieru joslām), kas nodrošina apakšējās dobās vēnas lineāru mērīšanu un palīdz angiogrāfiski vizualizēt, kad tiek ievadīta rentgenstarus necaurlaidīgā kontrastviela. Stūmējs virza filtru caur katetra apvalka ievadītāju līdz izvēršanas marķierim, un pēc tam to izmanto, lai fiksētu filtru vietā, kad tas tiek atklāts. Katetra apvalka ievadītāja distālā gala atrašanās vietu var kontrolēt, pagriežot visu ierīci, lai novietotu katetra apvalka ievadītāju dobās vēnas centrā.

Filtra kasetnē ir ievietots Option ELITE atgūstamais apakšējās dobās vēnas filtrs. Kasetnes korpusā ir iespiests teksts un krāsainas bultiņas, kas norāda uzstādīšanas virzienu, augšstilba virziens ir uzdrukāts zaļā krāsā, bet jūga vēnas – zilā krāsā. 70 cm sistēmai vēlamās piekļuves vietas bultiņa būs vērsta uz katetra apvalka ievadītāja savienotāju. 100 cm sistēmai filtra kasetnes augšstilba daļa tiek izmantota augšstilba un paceles piekļuvei, bet filtra kasetnes jūga vēnas daļa – jūga vēnas un elkoņa piekļuvei. Vēlamās piekļuves vietas bultiņa būs vērsta uz katetra apvalka ievadītāja savienotāju.

[bookmark: _Toc240532113]Iepriekšējie varianti un to atšķirības

Option ELITE ir otrās paaudzes ierīce, kas izstrādāta no oriģinālā Option dobās vēnas filtra. Galvenās konstrukcijas modifikācijas ietvēra filtra un ievades sistēmas profila samazināšanu, lai uzlabotu veiktspēju līkumotā anatomijā. Konkrētāk, Option modelī tika izmantoti trīs mazi un trīs lieli aiztures āķi, savukārt Option ELITE modelī bija iekļauti seši mazi āķi uzlabotai piestiprināšanai. Arī apvalka ievadītājs tika modificēts, mainot to no pīta pastiprinoša apvalka (0,071 collas) uz spirālveida pastiprinošu apvalku (0,073 collas).

2015. gadā tika ieviesta 100 cm ievadīšanas sistēma, lai papildus jūga vēnas un augšstilba pieejai implantāciju varētu veikt, izmantojot elkoņa un paceles pieeju. Neskatoties uz šiem uzlabojumiem, pamatindikācijas, materiāli un veiktspējas raksturlielumi visos variantos saglabājās nemainīgi, kā arī saglabājas to būtiska līdzvērtība.

[bookmark: _Toc240532114]Piederumi un cits aprīkojums, ko izmanto ievietošanas vai izņemšanas laikā

Option ELITE atgūstamā dobās vēnas filtra sistēma tiek piegādāta kā ievadīšanas komplekts ar komponentiem, ko izmanto filtra perkutānai ievadīšanai un implantācijai. Ievadīšanas komplektā nav iekļautas izņemšanas ierīces.

Komplektā iekļautie piederumi
· Katetra apvalka ievadītājs – tiek izmantots, lai ievadītu filtru atbilstošā pozīcijā apakšējā dobajā vēnā (IVC).
· Angiogrāfiskais asinsvadu paplašinātājs – atvieglo piekļuvi asinsvadiem un palīdz paplašināt asinsvadu apvalka ievietošanai.
· Stūmējs ar izvietošanas marķieri – tiek izmantots, lai virzītu un izvietotu filtru no ievadīšanas sistēmas mērķa vietā apakšējā dobajā vēnā.
· Filtrs izvietošanas kasetnē – tajā atrodas iepriekš ievietots Option ELITE filtrs, kas ir gatavs ievadīšanai.
· Apvalka vāciņš tiek piegādāts kā ievadīšanas komplekta daļa.
Cits aprīkojums, ko izmanto ievietošanas vai izņemšanas laikā, ja piemērojams
· Filtra ievietošanas un izņemšanas procedūru laikā vizualizācijai ir nepieciešams fluoroskopiskās attēlveidošanas aprīkojums.
· Ievadīšanas laikā izmantotās vadītājstīgas nav iekļautas Option ELITE ievadīšanas komplektā, un tās jāizvēlas un jāizmanto saskaņā ar piemērojamajiem ražotāja norādījumiem un procedūras pieeju.
· Izņemšanas ierīces, tostarp slazdi, izņemšanas katetri un piederumi, nav iekļautas Option ELITE ievadīšanas komplektā, un tās jālieto tikai klīnisku indikāciju gadījumā un saskaņā ar piemērojamajiem ražotāja norādījumiem. Izņemšana ir ieteicama, izmantojot vismaz 8 Fr apvalkus.
Lietošana kopā ar citiem produktiem
· Option ELITE filtrs ir paredzēts kā mehāniska ierīce recidivējošas plaušu embolijas profilaksei, kas pārtrauc trombu migrāciju apakšējā dobajā vēnā.
· Ierīce nesatur un nepiegādā medicīnisku vielu. Jebkuru antikoagulācijas vai citu terapiju ārstējošais ārsts nosaka atsevišķi, pamatojoties uz pacienta klīnisko stāvokli.
Option ELITE ievadīšanas komplekts tiek piegādāts sterils, tas paredzēts vienreizējai lietošanai un apmācītiem ārstiem vai klīnicistiem.

4. [bookmark: _Toc240532115]Riski un brīdinājumi

[bookmark: _Toc240532116]Atlikušie riski un nevēlamās blakusparādības
Neskatoties uz riska kontroles pasākumiem, kas ieviesti projektēšanas, ražošanas un klīniskās lietošanas laikā, ar Option ELITE atgūstamā dobās vēnas filtra sistēmu ir saistīti atlikušie riski, kas raksturīgi implantējamiem dobās vēnas filtriem un to ievietošanas, atrašanās ķermenī un izņemšanas procedūrām. Komplikācijas var rasties jebkurā implantācijas brīdī, atrašanās ķermenī periodā, filtra izņemšanas laikā vai pēc tās.
Iespējamās nevēlamās blakusparādības un komplikācijas var ietvert, bet neaprobežojas ar tālāk norādīto:
· Ar ierīci saistītie riski
· Nepareizs filtra novietojums vai orientācija, kustība, migrācija, sasvēršanās vai nepareizs novietojums apakšējā dobajā vēnā
· Grūtības vai nespēja izņemt filtru pēc implantācijas, tostarp nepieciešamība pēc citas iejaukšanās vai ārstēšanas metodes, lai pabeigtu procedūru
· Ierīces salūšana, atteice, lūzums, deformācija, komponentu migrācija vai nespēja izņemt implantēto ierīci
· Ar filtru saistītas komplikācijas, tostarp perforācija, migrācija, lūzums, sasvēršanās/nepareizs novietojums, dobās vēnas tromboze vai oklūzija un ar izņemšanu saistītas komplikācijas
· Asinsvadu sistēmas un trombozes riski
· Trombembolijas gadījumi, tostarp dziļo vēnu trombozes attīstība vai pasliktināšanās, akūta vai recidivējoša plaušu embolija, gaisa embolija vai recekļu veidošanās filtrā vai ap to
· Dobās vēnas stenoze, daļēja vai pilnīga dobās vēnas oklūzija, dobās vēnas tromboze, vazospazmas vai samazināta/traucēta asins plūsma
· Dobās vēnas vai cita asinsvada trauma vai bojājums, tostarp perforācija, penetrācija, plīsums, disekcija, kontrastvielas ekstravazācija vai dobās vēnas tuvumā esošo orgānu trauma, kurai var būt nepieciešama medicīniska, ķirurģiska vai iejaukšanās ārstēšana
· Ar procedūru saistītie riski
· Asiņošana, zilumi, hematoma, hemorāģiskas komplikācijas, kuru dēļ nepieciešama transfūzija vai medicīniska iejaukšanās, vai citi asinsvadu piekļuves vietas bojājumi, tostarp arteriovenozā fistula vai pseidoaneirisma
· Infekcija, kurai, iespējams, nepieciešama medicīniska vai ķirurģiska iejaukšanās
· Reakcijas uz kontrastvielu, medikamentiem vai anestēziju, ko lieto procedūras laikā
· Citi nopietni klīniski gadījumi var būt elpošanas nepietiekamība vai mazspēja, sirds aritmija, miokarda infarkts vai koronāra išēmija, trieka vai citi neiroloģiski traucējumi, nieru nepietiekamība vai mazspēja, neiroloģisks deficīts, kas saistīts ar asinsvadu piekļuvi, gala orgāna infarkts, bojājumi vai mazspēja, vai nāve.
Šie riski atgūstamajiem apakšējās dobās vēnas filtriem ir labi dokumentēti un ir novērtēti klīniskajos pētījumos, publicētajā literatūrā un pēctirgus uzraudzības darbībās. Šo notikumu biežums un smagums var atšķirties atkarībā no pacienta stāvokļa, implantācijas ilguma, pamatā esošā trombembolijas riska un klīniskās prakses. Šie notikumi var būt nopietni un var būt nepieciešama hospitalizācija, medicīniska ārstēšana, ķirurģiska ārstēšana vai iejaukšanās. Pamatojoties uz pieejamajiem klīniskajiem pierādījumiem un līdz šim pārskatītajiem pēctirgus uzraudzības datiem, nav konstatētas jaunas bažas par drošumu, kas prasītu papildu riska kontroles pasākumus vai izmaiņas pašreizējā Option ELITE ierīces ieguvumu un riska noteikšanā.
Lietojot saskaņā ar paredzēto mērķi, lietošanas instrukciju un piemērojamajām klīniskajām vadlīnijām, identificētie atlikušie riski tiek uzskatīti par pieņemamiem attiecībā pret klīnisko ieguvumu, samazinot plaušu embolijas risku pacientiem, kuriem antikoagulācijas terapija ir kontrindicēta vai neefektīva. Ārstējošais ārsts var periodiski veikt klīnisku pārskatīšanu, lai noteiktu, vai apakšējās dobās vēnas filtrēšanu ir nepieciešams turpināt. Pacientiem, kuriem sākotnējais plaušu embolijas risks vairs nepastāv un kuriem filtra izņemšana ir klīniski piemērota, var apsvērt filtra izņemšanu saskaņā ar lietošanas instrukciju, lai samazinātu ar ilgstošu implantāciju saistīto komplikāciju iespējamību. Lēmumi par filtra paturēšanu vai izņemšanu jāpieņem individuāli, pamatojoties uz pacienta vispārējo klīnisko stāvokli, trombembolijas risku, antikoagulācijas statusu, anatomiskiem faktoriem un procedūras apsvērumiem.
[bookmark: _Toc240532117]Brīdinājumi un piesardzības pasākumi
Brīdinājumi
· Saturs piegādāts STERILS, sterilizēts, izmantojot etilēna oksīda (EO) procesu. Nelietojiet, ja iepakojums vai sterilā barjera ir atvērta vai bojāta, vai ir beidzies derīguma termiņš.
· Lietošanai tikai vienam produktam un pacientam. Nelietojiet, neapstrādājiet un nesterilizējiet atkārtoti. Atkārtota izmantošana, apstrāde vai atkārtota sterilizācija var apdraudēt ierīces strukturālo integritāti un/vai izraisīt ierīces kļūmi, kas savukārt var izraisīt pacienta ievainojumus, slimības vai nāvi. Atkārtota izmantošana, apstrāde vai atkārtota sterilizācija var arī radīt ierīces piesārņojuma risku un/vai izraisīt pacienta inficēšanos vai savstarpēju inficēšanos, tostarp, bet ne tikai, infekcijas slimības(-u) pārnešanu no viena pacienta uz citu. Ierīces piesārņojums var izraisīt savainojumus, slimības vai pacienta nāvi.
· Injicējot kontrastvielu caur angiogrāfisko asinsvadu paplašinātāju, nepārsniedziet maksimālo spiedienu 800 psi. 
· Pēc filtra implantācijas var tikt traucētas jebkādas katetrizācijas procedūras, kurās ierīci nepieciešams virzīt cauri filtram. 
· Option ELITE atgūstamais apakšējās dobās vēnas filtrs tiek piegādāts ievietots kasetnē, norādot atbilstošo virzienu augšstilba un jūga vēnas pieejām. Nekad neievietojiet atkārtoti kasetnē pilnībā izņemtu filtru, jo tas var ietekmēt tā formu un funkcijas, kā arī var izraisīt nepareizu filtra orientāciju izvēlētajā piekļuves vietā. Nekad neievietojiet atkārtoti (daļēji) izņemtu filtru kasetnē, jo var tikt ietekmēta tā forma un funkcijas.
· Option ELITE atgūstamā apakšējās dobās vēnas filtra sistēmu drīkst izmantot tikai ārsti un klīnicisti, kuri ir apmācīti izmantot diagnostikas un perkutānas iejaukšanās metodes, piemēram, filtru ievietošanu dobajā vēnā.
· Attiecīgi ražotājs vai tā izplatītāji nav atbildīgi ne par kādiem tiešiem vai izrietošiem zaudējumiem vai izdevumiem, kas radušies, neapmācītam personālam lietojot ierīci.
· Personām ar alerģiskām reakcijām pret niķeļa-titāna sakausējumiem (nitinolu) var rasties alerģiska reakcija pret šo implantu. 
· Nekad nebīdiet vadītājstīgu, ievades apvalku/paplašinātāju un neizvietojiet filtru bez fluoroskopiskas vadības. 
· Ja sākotnējā ievadīšanas vietā tiek novērots liels trombs, mēģiniet ievadīt filtru caur citu vietu. Neliels trombs var tikt apiets ar vadītājstīgu un ievadītāju. 
· Nekad atkārtoti neizvietojiet nepareizi novietotu vai izņemtu filtru. 
· Standarta procedūrā, kad Option™ ELITE filtrs tiek bīdīts cauri apvalkam, neatvelciet stūmēju un pēc tam nevirziet to atpakaļ, jo tas var izraisīt priekšlaicīgu filtra izvietošanu.
· Standarta procedūrā, kad stūmēja ievietošanas marķieris tiek ievadīts filtra kasetnes metāla caurulē, filtram jābūt pilnībā izvietotam, un pēc tam to nevar atkārtoti ievietot apvalkā.
· Procedūrā, ievietojot pāri stīgai, kad paplašinātāja ievietošanas marķieris tiek ievadīts filtra kasetnes metāla caurulē, filtram jābūt pilnībā izvietotam, un pēc tam to nevar atkārtoti ievietot apvalkā.
· 100 cm sistēmai ir paredzēta paceles un elkoņa pieeja. Jūga vēnas orientāciju nedrīkst izmantot paceles pieejai, bet augšstilba orientāciju nedrīkst izmantot elkoņa pieejai.
· Pārtrauciet lietošanu, ja procedūras laikā kāds no komponentiem tiek sabojāts.
· Neautoklāvējiet šo produktu, jo tas var apdraudēt tā integritāti un funkcionalitāti.
Brīdinājumi par papildu filtra izņemšanu
· Filtra izņemšanai nevajadzētu izmantot pārmērīgu spēku.
· Filtru izņemt nedrīkst, ja filtrā, apakšējā dobajā vēnā vai dziļajās vēnās ir trombs.
· Filtra izgūšanu var veikt tikai caur jūga vēnu. Pirms mēģināt izvilkt filtru no jūga vēnas piekļuves vietas, pārbaudiet, vai filtra izvilkšanas āķis ir vērsts pagrieziena virzienā — t.i., ir vērsts uz jūga vēnas piekļuves vietu. Izvilkšanas āķis filtra augšējā galā ir vieta, kur var rasties endovaskulāra slazda aizķeršanās.
· Filtra izgūšanu drīkst veikt tikai ārsti un klīnicisti, kuri ir apmācīti izmantot perkutānas iejaukšanās paņēmienus.
· Nekad atkārtoti neizvietojiet izņemtu filtru.	
Piesardzības pasākumi 
· Ja jebkurā procedūras posmā tiek novērota spēcīga pretestība, pirms turpināt, pārtrauciet procedūru un nosakiet cēloni.
· Option™ ELITE atgūstamā apakšējās dobās vēnas filtra sistēma ir pārbaudīta un apstiprināta lietošanai ar pievienotajiem piederumiem. Jebkura cita piederuma lietošana var izraisīt komplikācijas un/vai neveiksmīgu procedūru.
· Anatomiskās atšķirības var sarežģīt filtra ievietošanu un izvietošanu. Rūpīga šo lietošanas instrukciju ievērošana var saīsināt ievietošanas laiku un samazināt sarežģījumu iespējamību.
· Mugurkaula deformācijas: apsverot implantāciju pacientiem ar ievērojamām kifoskoliotiskām mugurkaula deformācijām, ir svarīgi ievērot piesardzību, jo apakšējā dobā vēna var sekot šādu anatomisko deformāciju vispārējai gaitai.
· Šīs ierīces stūmēja komponents satur šādu vielu, kas definēta kā CMR 1B, koncentrācijā, kas pārsniedz 0,1 % no masas: kobalts; CAS Nr. 7440-48-4; EK Nr. 231-158-0. Pašreizējie zinātniskie pierādījumi liecina, ka medicīniskas ierīces, kas ražotas no kobalta sakausējumiem vai kobaltu saturošiem nerūsējošā tērauda sakausējumiem nerada paaugstinātu vēža risku vai tām nav nelabvēlīgās ietekmes uz reproduktīvo sistēmu.
[bookmark: _Toc240532118]MR drošums
Neklīniskās pārbaudēs ir pierādīts, ka Option™ ELITE atgūstamais apakšējās dobās vēnas filtrs ir saderīgs ar MR, ievērojot noteiktus nosacījumus. Pacientu ar Option™ ELITE atgūstamo apakšējās dobās vēnas filtru var droši skenēt tūlīt pēc filtra ievietošanas tālākminētajos apstākļos.
· Statiskais magnētiskais lauks: 3 teslas
· Telpiskā gradienta magnētiskais lauks: 720 gausi/cm
· Maksimālais visa ķermeņa vidējais īpatnējais absorbcijas ātrums (SAR): 3,0 W/kg 15 minūšu skenēšanas laikā
Neklīniskajās pārbaudēs Option™ ELITE atgūstamais apakšējās dobās vēnas filtrs izraisīja temperatūras paaugstināšanos, kas ir mazāka par vai vienāda ar 1,70 °C grādiem pie maksimālā visa ķermeņa vidējā īpatnējā absorbcijas ātruma (SAR) 3,0 W/kg 15 minūšu MR skenēšanas laikā MR skenerī 3.0 Tesla General Electric Healthcare. SAR, kas aprēķināts, izmantojot kalorimetriju, bija 2,8 W/kg. MR attēla kvalitāte var tikt apdraudēta, ja interesējošais apgabals atrodas tieši tajā pašā apgabalā vai relatīvi tuvu Option™ ELITE filtra pozīcijai. Tāpēc var būt nepieciešams optimizēt MR attēlveidošanas parametrus, lai kompensētu šī metāla implanta klātbūtni.

[bookmark: _Toc240532119]Citi attiecīgie drošuma aspekti, tostarp kopsavilkums par jebkuru operatīvu koriģējošu drošuma darbību (FSCA, tostarp FSN), ja piemērojams
Option ELITE atgūstamā dobās vēnas filtra sistēmas drošuma profils atbilst zināmajiem riskiem, kas saistīti ar atgūstamajiem apakšējās dobās vēnas filtriem, kas iekļauj migrāciju, lūzumu, perforāciju, trombozi, embolizāciju, filtra sasvēršanos un ar izņemšanas procedūrām saistītas komplikācijas.
2023. gadā tika uzsākta operatīva koriģējoša drošuma darbība (FSCA) saistībā ar Option ELITE atgūstamā dobās vēnas filtra sistēmu, lai risinātu iespējamu ierīces veiktspējas problēmu, kas varētu ietekmēt paredzēto filtra veiktspēju un izraisīt plaušu emboliju. Saskaņā ar piemērojamajām regulatīvajām prasībām skartajiem klientiem/lietotājiem tika izdoti saistītie operatīvie drošuma paziņojumi (FSN).
FSCA un turpmākie pēctirgus dati tika pārskatīti kā daļa no notiekošajām pēctirgus uzraudzības un vigilances darbībām. Pamatojoties uz pieejamajiem un līdz šim pārskatītajiem datiem, nav konstatēti jauni drošuma signāli, kas prasītu papildu riska kontroles pasākumus vai izmaiņas pašreizējā ieguvumu un riska noteikšanā.
Option ELITE atgūstamā dobās vēnas filtra sistēmas kopējais ieguvumu un riska profils joprojām ir pieņemams, ja to lieto saskaņā ar lietošanas instrukciju.
5. [bookmark: _Toc240532120]Klīniskās izvērtēšanas un pēctirgus klīniskās pēckontroles (PMCF) kopsavilkums

[bookmark: _Toc240532121]Klīnisko datu kopsavilkums, kas attiecas uz līdzvērtīgu ierīci, ja piemērojams 

Klīniskie dati no līdzvērtīgas ierīces netika izmantoti kā primārais pierādījums, lai pamatotu Option ELITE atgūstamā dobās vēnas filtra sistēmas drošumu un klīnisko veiktspēju. Klīniskā izvērtēšana ir balstīta uz ierīcei specifiskiem klīniskajiem datiem, ko papildina jaunākā literatūra par apakšējās dobās vēnas (IVC) filtriem un attiecīgie pēctirgus uzraudzības dati.

Option ELITE ierīce ir atgūstamais apakšējās dobās vēnas filtrs ar pierādītu klīnisko vēsturi un ilgstošu klīnisku lietošanu. Kur nepieciešams, klīniskajā izvērtēšanā tika pārskatīta publicētā literatūra par līdzīgiem atgūstamajiem apakšējās dobās vēnas filtriem, lai kontekstualizētu drošuma un veiktspējas iznākumus pašreizējā medicīnas praksē; tomēr atbilstības novērtējumā netika izmantota oficiāla līdzvērtības demonstrācija.

[bookmark: _Toc240532122]Kopsavilkums no klīniskajiem datiem, kas iegūti, veicot ierīces izpēti pirms CE marķēšanas, ja piemērojams 
Nav piemērojams. Pirms CE marķēšanas netika veikti klīniskie pētījumi par Option ELITE atgūstamā dobās vēnas filtra sistēmu. 
[bookmark: _Toc240532123]No citiem avotiem iegūto klīnisko datu kopsavilkums, ja piemērojams 
Papildu klīniskie pierādījumi, kas apstiprina Option ELITE atgūstamā apakšējās dobās vēnas filtra sistēmas drošumu un klīnisko veiktspēju, ir iegūti no publicētās literatūras par attiecīgo ierīci, jaunākās literatūras par atgūstamajiem apakšējās dobās vēnas filtriem, pēctirgus uzraudzības, vigilances datiem un plānotajām pēctirgus klīniskās pēckontroles darbībām. Šie avoti atbalsta uz ierīci attiecināmo klīnisko pierādījumu kontekstuālo interpretāciju un palīdz apstiprināt, ka zināmais drošuma un veiktspējas profils tiek pienācīgi uzraudzīts visā ierīces dzīves ciklā.
Literatūra par attiecīgo ierīci un literatūra par salīdzināmo ierīci tiek pārskatīta kā atsevišķas, neapkopotas kontekstuālo pierādījumu plūsmas. Literatūra par salīdzināmo ierīci tiek izmantota, lai aprakstītu pašreizējo sasniegumu līmeni un paredzamos klīniskos modeļus atgūstamajiem apakšējās dobās vēnas filtriem, savukārt literatūra par attiecīgo ierīci tiek izmantota, lai novērtētu atbilstību publicētajai pieredzei ar Option ELITE ierīci. Šie literatūras avoti nenosaka pieņemšanas kritērijus, neaizstāj uz ierīci attiecināmos klīniskos pierādījumus un neatkarīgi nenosaka atbilstību.
Publicētā literatūra un reģistros balstīti pierādījumi apraksta atgūstamo apakšējās dobās vēnas filtru klīnisku lietošanu pacientu populācijās ar vēnu trombembolijas risku, kontrindikācijām pret antikoagulāciju, neveiksmīgu antikoagulāciju vai pastāvīgu nepieciešamību pēc aizsardzības no plaušu embolijas. Šie dati sniedz kontekstu paredzamajiem iznākumiem, piemēram, attiecībā uz plaušu embolijas sastopamību, dziļo vēnu trombozi, veiksmīgu filtra izņemšanu, veiksmīgu ievietošanu, ar filtru saistītām komplikācijām un mirstību, vienlaikus atzīstot atšķirības pētījuma dizainā, pacientu riskā, novērošanas ilgumā, galarezultātu definīcijās un ziņojumiem par atrašanās ķermenī laiku.
Pēctirgus uzraudzības un vigilances dati tiek pārskatīti arī kā daļa no pastāvīgas klīniskās un pēctirgus uzraudzības. Šie avoti ietver sūdzību tendences, vigilances ziņojumus, operatīvu koriģējošu drošuma darbību pārskatīšanu, regulatīvo datubāzu uzraudzību un citus pēctirgus uzraudzības rezultātus. Pieejamie pēctirgus uzraudzības un vigilances pierādījumi neidentificēja jaunus vai topošus drošuma signālus papildus zināmajiem un paredzamajiem riskiem, kas saistīti ar atgūstamajiem apakšējās dobās vēnas filtriem.
Plānotās pēctirgus klīniskās pēckontroles darbības ietver vispārīgas pēckontroles metodes un mērķtiecīgu, prospektīvu 4. līmeņa aptaujā balstītu darbību. Aptauja ir novērošanas un beziejaukšanās metode, un tās mērķis ir savākt strukturētu pēckontroles informāciju ikdienas klīniskajā lietošanā, tostarp par atrašanās ķermenī ilgumu, izņemšanas statusu, ar filtru saistītajiem drošuma iznākumiem un galvenajiem klīniskajiem iznākumiem. Šo darbību mērķis ir atbalstīt nepārtrauktu uzraudzību dzīves cikla laikā un signālu noteikšanu, un tās nav paredzētas atsevišķu ilgtermiņa veiktspējas apgalvojumu noteikšanai.
Kopējie kvantitatīvie drošuma un veiktspējas iznākumi no ierīcei specifiskiem klīniskajiem pētījumiem un pēctirgus klīniskās pēckontroles datu kopām ir apkopoti 5.4. sadaļā. Tāpēc 5.3. sadaļā ir aplūkota tikai citu klīnisko datu avotu un notiekošās pēctirgus pierādījumu ģenerēšanas loma, lai atbalstītu kontekstuālo interpretāciju un turpmāku ieguvumu un riska profila apstiprināšanu.

[bookmark: _Toc240532124]Klīniskās veiktspējas un drošuma vispārīgs kopsavilkums 

Option ELITE atgūstamā dobās vēnas filtra sistēmas klīniskā izvērtēšana ir balstīta uz visiem pieejamajiem klīniskajiem pierādījumiem, tostarp ierīcei specifiskiem klīnisko pētījumu datiem, pēctirgus klīniskās pēckontroles reģistra datiem, publicēto literatūru par attiecīgo ierīci, jaunāko literatūru par salīdzināmo ierīci, pēctirgus uzraudzības un vigilances datiem.
Visās šai ierīcei apkopotajos klīniskajos pētījumos un pēctirgus klīniskās pēckontroles datu kopās klīnisko veiktspēju un drošumu apstiprina šādi kvantitatīvi iznākumi:
	Klīniskais galarezultāts
	Kvantitatīvais rezultāts
	Interpretācija

	Ievietošana/tehniskā efektivitāte
	99,9 % apkopoto datu; 95 % TI 99,3–100
	Atbalsta veiksmīgu filtra ievietošanu klīniskās lietošanas apstākļos.

	Izņemšanas efektivitāte gadījumos ar vismaz vienu izņemšanas mēģinājumu
	98,2 % apkopoto datu; 95 % TI 96,2–99,3
	Atbalsta augstu izņemšanas efektivitāti, ja izņemšana ir klīniski indicēta un mēģināta.

	Recidivējoša plaušu embolija (PE)
	3,1 % apkopoto datu; 95 % TI 2,0–4,6
	Zem iepriekš noteiktā pieņemšanas kritērija ≤6 %.

	Dziļo vēnu trombozes (DVT) attīstība vai pasliktināšanās
	8,7 % apkopoto datu; 95 % TI 7,0–10,8
	Interpretēts kontekstā, jo iepriekš definētais skaitliskais kritērijs attiecas uz piekļuves vietas okluzīvo trombozi ≤3 %, savukārt šis apkopotais galarezultāts aptver plašākus DVT attīstības vai pasliktināšanās gadījumus.

	Ar filtru saistītas komplikācijas
	1,1 % apkopoto datu; 95 % TI 0,8–1,5
	Atbilst definētajam ar filtru saistītajam komplikāciju galarezultātam, tostarp migrācijai, lūzumam, sasvērumam par >15°, dobās vēnas perforācijai, dobās vēnas trombozei/oklūzijai un ar izņemšanu saistītām komplikācijām.



Mirstība klīniskajā izvērtēšanā tika vērtēta kā klīniski nozīmīgs drošuma iznākums, un tā ir iekļauta plānotajās PMCF darbībās, lai nodrošinātu pastāvīgu ieguvumu un riska uzraudzību. Mirstība no visiem cēloņiem tiek interpretēta, ņemot vērā pamatā esošo augsta riska trombembolijas pacientu populāciju, blakusslimības un atšķirības pēckontrolē, un tā netiek atspoguļota kā ierīces veiktspējas galarezultāts vai klīniskā ieguvuma apgalvojums. Iepriekš definētais drošuma kritērijs attiecas uz ar ierīci vai procedūru saistītu mirstību, nevis uz mirstību no visiem cēloņiem. Pamatojoties uz pieejamajiem klīniskajiem pierādījumiem, PMS un vigilances datiem, netika konstatēts neviens ar ierīci saistīts mirstības signāls.
Apkopotos rezultātus apstiprināja konsekventi rezultāti no PRESERVE pētījuma un Indiānas universitātes retrospektīvā reģistra, tostarp augsts veiksmīgas ievietošanas un izņemšanas procents un plaušu embolijas sastopamība zem iepriekš noteiktā veiktspējas un drošuma kritērija. Dziļo vēnu trombozes (DVT) atradumi tika interpretēti klīniskā kontekstā, jo skaitliskais kritērijs attiecas uz piekļuves vietas okluzīvo trombozi, nevis uz visiem DVT iznākumiem, un ar filtru saistīto komplikāciju biežums saglabājās atbilstošs zināmajam atgūstamo apakšējās dobās vēnas filtru riska profilam.
Novērotais drošuma profils atbilst zināmajiem un paredzamajiem riskiem, kas saistīti ar atgūstamajiem apakšējās dobās vēnas filtriem. Ziņotie komponentu līmeņa notikumi ietvēra perforāciju, migrāciju, lūzumu, dobās vēnas trombozi/oklūziju un ar izņemšanu saistītas komplikācijas. Klīniskajos pierādījumos, PMS vai vigilances datos netika konstatēta negaidīta klasterizācija, no laika atkarīga mehāniska degradācija vai jauns ierīcei specifisks drošuma signāls.
Šie atradumi apstiprina paredzēto klīnisko ieguvumu – samazināt klīniski nozīmīgas plaušu embolijas risku, novēršot trombu migrāciju apakšējā dobajā vēnā atbilstoši izvēlētiem pacientiem, ja produkts tiek lietotas saskaņā ar lietošanas instrukciju. Netiek sniegti nekādi klīnisko ieguvumu, pārākuma vai neatkarīgu ilgtermiņa veiktspējas apgalvojumi, kas neattiecas uz paredzēto mērķi.
Lai sīkāk raksturotu iznākumus pēc klīniski nozīmīga implantācijas ilguma, tika izmantotas stratificētas analīzes, kas balstītas uz atrašanās ķermenī laiku. Veiksmīgas izņemšanas procents saglabājās augsts 175 dienu laikā un arī vēlāk. Daži PE, DVT, dobās vēnas trombozes un dobās vēnas oklūzijas atradumi bija skaitliski lielāki ilgākas atrašanās ķermenī slānos; tomēr šie atradumi tika interpretēti zināmu no laika atkarīgu riska modeļu kontekstā attiecībā uz atgūstamajiem apakšējās dobās vēnas filtriem un pamatā esošo pacientu risku. Atsevišķi tiem nav negatīvas ietekmes uz kopējo ieguvumu un riska profilu.
Pamatojoties uz pieejamajiem kvantitatīvajiem klīniskajiem pierādījumiem, plānotajām un notiekošajām pēctirgus klīniskās pēckontroles darbībām un nepārtraukto pēctirgus uzraudzību, Option ELITE atgūstamā dobās vēnas filtra sistēmas kopējais ieguvumu un riska profils joprojām ir labvēlīgs un pieņemams paredzētajam mērķim, ja to lieto atbilstoši atlasītiem pacientiem saskaņā ar lietošanas instrukciju.

[bookmark: _Toc240532125]Notiekoša vai plānota pēctirgus klīniskā pēckontrole

Pēctirgus klīniskās pēckontroles darbības attiecībā uz Option ELITE atgūstamo dobās vēnas filtra sistēmu tiek veiktas, lai nepārtraukti apstiprinātu ierīces drošumu un klīnisko veiktspēju visā tās dzīves ciklā un nodrošinātu, ka ieguvumu un riska profils saglabājas pieņemams.
PMCF darbības ietver vispārīgas PMCF metodes, piemēram, sistemātisku un periodisku attiecīgās publicētās zinātniskās literatūras pārskatīšanu, kā arī tādu pēctirgus datu nepārtrauktu vākšanu un izvērtēšanu, kas iegūti no sūdzībām, vigilances ziņojumiem, operatīvām koriģējošām drošuma darbībām un korektīvām un preventīvām darbībām. Lai atbalstītu signālu atklāšanu un tendenču analīzi, tiek uzraudzītas arī attiecīgās nacionālās un starptautiskās vigilances datubāzes.
Papildus vispārīgajām PMCF metodēm Option ELITE ierīcei tiks veikta mērķtiecīga, prospektīva 4. līmeņa PMCF aptauja. Aptauja ir novērošanas un beziejaukšanās metode; to veiks ārstējošie ārsti vai klīniskās iestādes, izmantojot parastos pēckontroles vai medicīnisko ierakstu datus, un tās mērķis ir sīkāk raksturot drošumu un veiktspēju ikdienas klīniskajā lietošanā, tostarp ilgstošas atrašanās ķermenī gadījumos.
Aptaujā piedalīsies pieaugušie pacienti, kuriem implantācija veikta saskaņā ar lietošanas instrukciju, un tajā tiks apkopoti tālākminētie klīniskie galarezultāti un kontekstuālie mainīgie.
· Ievietošana/tehniskā efektivitāte, tostarp veiksmīga filtra ievietošana ikdienas klīniskajā lietošanā
· Izņemšanas statuss un veiksmīga izņemšana gadījumos, kad ir veikts vismaz viens izņemšanas mēģinājums
· Recidivējoša plaušu embolija (PE)
· Dziļo vēnu trombozes (DVT) attīstība vai pasliktināšanās
· Mirstība, ja zināms
· Ar filtru saistītas komplikācijas, tostarp migrācija, lūzums, sasvēršanās par vairāk nekā 15 grādiem, dobās vēnas perforācija, dobās vēnas tromboze vai oklūzija un ar izņemšanu saistītas komplikācijas
· Atrašanās ķermenī ilgums, ieskaitot ilgstošas atrašanās ķermenī gadījumus
Lai atbalstītu aprakstošo izvērtēšanu, signālu noteikšanu, tendenču uzraudzību un attēlojumu visos paredzamajos atrašanās ķermenī laika sadalījumos, plānotais mērķa izlases lielums ir 300 pacienti.
Aptaujas rezultāti tiks analizēti aprakstoši un interpretēti, izmantojot iepriekš definētus klīniskās veiktspējas un drošuma kritērijus, jaunākos etalonus un novērotās tendences. Ilgstošas atrašanās ķermenī gadījumiem nav definēti atsevišķi pieņemšanas kritēriji, jo tie atspoguļo paredzamas klīniskās prakses variācijas, nevis atsevišķu paredzēto veiktspējas nosacījumu.
Paredzams, ka aptauja sāksies pēc darbību pabeigšanas un ieviešanas, reģistrācija ilgs aptuveni 12–24 mēnešus, un sākotnējie dati būs pieejami aptuveni 12 mēnešus pēc aptaujas uzsākšanas. Rezultāti tiks izvērtēti kā daļa no pastāvīgas klīniskās un pēctirgus uzraudzības un tiks izmantoti, lai atbalstītu pastāvīgu drošuma, veiktspējas, ieguvumu un riska attiecības, riska kontroles efektivitātes un galarezultātu izsekojamības novērtējumu (ja piemērojams).
4. līmeņa aptauja ir samērīga, apstiprinoša dzīves cikla darbība, un tā netiek veikta tādēļ, ka klīnisko pierādījumu bāzē tika konstatēti trūkumi. Ja jauna informācija vai jaunās tendences liecina par iespējamām izmaiņām ierīces drošumā vai veiktspējā, var tikt uzsāktas papildu PMCF darbības.
Lai sniegtu papildu kontekstu par ierīces veiktspēju un klīniskajiem iznākumiem ikdienas klīniskajā praksē, tiek pārskatīta arī informācija no reģistriem, daudzcentru pētījumiem un retrospektīvām analīzēm (ja iespējams).

6. [bookmark: _Toc240532126]Iespējamās diagnostikas vai terapijas alternatīvas 

Atkarībā no pacienta klīniskā stāvokļa vēnu trombembolijas profilaksei un ārstēšanai ir pieejamas vairākas diagnostikas un terapijas iespējas. Farmakoloģiskā antikoagulācija joprojām ir standarta pirmās izvēles terapija, taču dažiem pacientiem tā var būt kontrindicēta.

Atsevišķos gadījumos var apsvērt alternatīvas iejaukšanās, piemēram, trombolīzi vai ķirurģisku vai mehānisku trombektomiju, jo īpaši smagās vai dzīvībai bīstamās situācijās. Ir pieejami arī citi apakšējās dobās vēnas filtri, un tie var atšķirties pēc konstrukcijas un klīniskās lietošanas īpašībām.

Apakšējās dobās vēnas filtri, tostarp Option ELITE ierīce, tiek izmantoti atlasītajiem pacientiem, ja antikoagulācijas terapija ir kontrindicēta, nav devusi rezultātus vai tā ir jāpārtrauc. Ierīces izvēle un lietošana balstās uz individuālu pacienta novērtējumu un klīnisko spriedumu.

7. [bookmark: _Toc240532127]Ieteicamais profils un apmācības lietotājiem
Option ELITE atgūstamā apakšējās dobās vēnas filtra sistēmu drīkst izmantot tikai ārsti vai klīnicisti, kuri ir apmācīti izmantot diagnostikas un perkutānas iejaukšanās metodes, piemēram, filtru ievietošanu dobajā vēnā. 


8. [bookmark: _Toc240532128]Saskaņotie standarti/Kopīgas specifikācijas

Tālāk uzskaitītajos dokumentos ir iekļauti piemērojamie saskaņotie standarti, citi piemērotie standarti un vadlīnijas, ko izmanto, lai atbalstītu atbilstību attiecīgajām MDR prasībām. Ne visi uzskaitītie dokumenti ir saskaņotie standarti vai kopīgas specifikācijas. Šai ierīcei netika noteiktas piemērojamas kopīgas specifikācijas saskaņā ar Regulu (ES) 2017/745. Ir iekļautas mantotās MEDDEV vadlīnijas un piemērojamās MDCG vadlīnijas, ja tās tiek izmantotas, lai atbalstītu klīniskās izvērtēšanas, pēctirgus klīniskās pēckontroles, pēctirgus uzraudzības un vigilances procesus.

	Kategorija
	Standarts / Vadlīnijas
	Darbības joma un atbilstība

	Marķējums un sniegtā informācija
	EN ISO 15223-1:2021 + A1:2025
	Norāda simbolus, kas tiek izmantoti medicīnisko ierīču marķējumā, lai nodrošinātu skaidru un konsekventu drošuma un regulatīvās informācijas nodošanu.

	
	EN ISO 20417:2021
	Nosaka prasības attiecībā uz ražotāja sniegto informāciju, lai nodrošinātu ierīces drošu un efektīvu lietošanu visā tās dzīves ciklā.

	Sterilizācija un mikrobioloģiskā drošība
	EN 556-1:2024
	Nosaka prasības ierīcēm, kas marķētas kā sterilas, un atbalsta terminālās sterilizācijas pārbaudi.

	
	EN ISO 11135:2014 + A1:2019
	Nosaka etilēnoksīda sterilizācijas procesu validācijas un ikdienas kontroles prasības.

	
	EN ISO 11737-1:2018
	Apraksta metodes mikrobu populācijas noteikšanai uz medicīniskajām ierīcēm pirms sterilizācijas.

	
	EN ISO 10993-7:2022
	Sniedz norādījumus par atlikumu pieļaujamajām robežvērtībām un to novērtēšanu pēc sterilizācijas ar etilēnoksīdu.

	
	AAMI ST72:2019
	Cits piemērots standarts, kas attiecas uz baktēriju endotoksīnu testēšanu, lai atbalstītu piemērojamo ierīču pirogēnu drošību.

	
	ISO 14644-1:2015
	Nosaka tīrtelpu un kontrolētas vides klasifikāciju pēc daļiņu koncentrācijas, ja tas ir attiecināms uz ražošanas kontroli.

	
	ISO 14644-2:2015
	Nosaka tīrtelpu veiktspējas uzraudzības prasības, ja tās ir piemērojamas kontrolētām ražošanas vidēm.

	Kvalitātes vadība un risku pārvaldība
	EN ISO 13485:2016 + A11:2021
	Nosaka prasības kvalitātes vadības sistēmai, kas piemērojama medicīnisko ierīču projektēšanai, ražošanai un pēctirgus darbībām.

	
	EN ISO 14971:2019 + A11:2021
	Nosaka sistemātisku procesu ar medicīniskām ierīcēm saistīto risku identificēšanai, novērtēšanai, kontrolei un uzraudzībai.

	Intravaskulārie katetri un asinsvadu implanti
	EN ISO 10555-1:2023
	Nosaka vispārīgās prasības steriliem, vienreizlietojamiem intravaskulāriem katetriem, ja tas attiecas uz ievadīšanas sistēmas komponentiem.

	
	EN ISO 11070:2014/Amd 1:2018
	Nosaka prasības steriliem, vienreizlietojamiem intravaskulāriem ievadītājiem, paplašinātājiem un vadītājstīgām, ja tas attiecas uz ievadīšanas sistēmas komponentiem.

	
	EN ISO 25539-1:2017
	Apraksta endovaskulāro ierīču prasības, kas attiecas uz asinsvadu implantu drošuma un veiktspējas apsvērumiem.

	
	EN ISO 25539-3:2011
	Apraksta dobās vēnas filtra prasības, kas attiecas uz dizaina, veiktspējas un drošuma novērtējumu.

	
	EN ISO 80369-7:2021
	Nosaka prasības neliela diametra savienotājiem intravaskulārai vai zemādas lietošanai, ja piemērojams.

	
	EN ISO 80369-20:2024
	Nosaka vispārpieņemtas testēšanas metodes neliela diametra savienotājiem, ko izmanto veselības aprūpē, ja piemērojams.

	Bioloģiskā drošība
	EN ISO 10993-1:2025
	Nodrošina medicīnisko ierīču bioloģiskās novērtēšanas ietvaru, pamatojoties uz saskares ar ķermeni raksturu un ilgumu.

	
	EN ISO 10993-5:2009 + A11:2025
	Nosaka testēšanas metodes citotoksiskuma novērtēšanai in vitro.

	
	EN ISO 10993-10:2023
	Apraksta kairinājuma un sensibilizācijas potenciāla novērtēšanu.

	
	EN ISO 10993-11:2018
	Nosaka prasības sistēmiskā toksiskuma testēšanai.

	
	EN ISO 10993-4:2017 + A1:2025
	Apraksta testu atlasi mijiedarbībai ar asinīm, tostarp hemosaderības apsvērumus medicīniskām ierīcēm, kas nonāk saskarē ar asinīm.

	
	EN ISO 10993-12:2021 + A1:2025
	Nosaka prasības paraugu gatavošanai un references materiāliem, ko izmanto bioloģiskās novērtēšanas testos.

	
	EN ISO 10993-17:2023 + A1:2025
	Sniedz medicīnisko ierīču komponentu toksikoloģiskā riska novērtēšanas principus, lai atbalstītu bioloģiskās drošības novērtējumu.

	
	EN ISO 10993-18:2020 + A1:2023
	Apraksta medicīnisko ierīču materiālu ķīmisko raksturojumu bioloģiskā riska pārvaldības procesā.

	Klīniskā izvērtēšana
	MEDDEV 2.7/1 Rev. 4
	Vadlīnijas, ko izmantoto klīniskās izvērtēšanas metodoloģijas atbalstam.

	
	MDCG 2020-6
	Sniedz norādījumus par pietiekamajiem klīniskajiem pierādījumiem attiecībā uz mantotajām ierīcēm saskaņā ar Regulu (ES) 2017/745.

	SSCP / PMCF norādījumi
	MDCG 2019-9 Rev.1
	Sniedz norādījumus par drošuma un klīniskās veiktspējas kopsavilkuma sagatavošanu, validāciju un publisku pieejamību.

	
	MDCG 2020-7
	Sniedz norādījumus par pēctirgus klīniskās pēckontroles plāna veidni.

	
	MDCG 2020-8
	Sniedz norādījumus par pēctirgus klīniskās pēckontroles ziņojuma veidni pēc laišanas tirgū un klīniskā drošuma un veiktspējas turpmāku novērtēšanu.

	Lietojamības inženierija
	EN IEC 62366-1:2015 + AC:2016 + A1:2020
	Nosaka lietojamības inženierijas procesu ar lietošanu saistīto riskus identificēšanai un mazināšanai.

	Iepakojums un derīguma termiņš
	EN ISO 11607-1:2020 + A1:2023
	Nosaka prasības materiāliem, sterilām barjeras sistēmām un iepakošanas sistēmām.

	
	EN ISO 11607-2:2020 + A1:2023
	Nosaka prasības iepakošanas procesu validācijai.

	
	ASTM F1980-2021
	Cits piemērots standarts, kas sniedz norādījumus par paātrinātas novecošanas pētījumiem, lai pamatotu derīguma termiņa apgalvojumus.

	Pēctirgus uzraudzība / PMCF
	MEDDEV 2.12/2 Rev. 2
	Vadlīnijas, ko izmanto pēctirgus klīniskās pēckontroles darbību atbalstīšanai, lai apstiprinātu nepārtrauktu drošumu un veiktspēju.

	Vigilance
	MEDDEV 2.12/1 Rev. 8
	Vadlīnijas, ko izmanto, lai atbalstītu medicīnisko ierīču vigilances procesus un ziņošanu par nopietniem incidentiem un operatīvām koriģējošām drošuma darbībām.

9. B. Drošuma un veiktspējas kopsavilkums pacientiem/nespeciālistiem

Ierīces nosaukums: Option ELITE atgūstamā dobās vēnas filtra sistēma
Dokuments: Drošuma un klīniskās veiktspējas kopsavilkums
Izdošanas datums: 2026. gada 25. augusts

Kāpēc šis kopsavilkums ir uzrakstīts
Šajā kopsavilkumā ir paskaidrots, kādam nolūkam lieto Option ELITE filtru un kas ir zināms par tā drošumu. Tas ir sagatavots pacientiem un sabiedrībai vienkāršā valodā.
Šis kopsavilkums neaizstāj ārsta ieteikumus. Ja jums ir jautājumi par savu veselību vai ārstēšanu, konsultējieties ar ārstu.

Ierīces informācija

Ierīces nosaukums:
Option™ ELITE atgūstamā dobās vēnas filtra sistēma
Ražotājs:
Argon Medical Devices, Inc.
1445 Flat Creek Rd
Athens, Texas 75751
USA
Pirmais CE marķējums Eiropā:
2016. gada jūnijs

Tālāk esošajā tabulā ir norādīti ierīču nosaukumi, detaļu numuri un ierīču identifikācijas kodi.
	Ierīces nosaukums / Apraksts
	Modeļa/Kataloga numurs
	GMDN kods
	EMDN kods
	ES MDR ierīces klase/noteikums
	Pamata UDI-DI
	UDI-DI

	Option Elite atgūstamā dobās vēnas filtra sistēma
(70 cm)
	352506070E
	
44864


	
C01050101


	III/8. noteikums 

	08863332800012P

	
00886333217151


	Option Elite atgūstamā dobās vēnas filtra sistēma (100 cm)
	352506100E
	
	
	
	
	
00886333222346





Kādam nolūkam izmanto šo ierīci?

Option ELITE filtrs palīdz samazināt iespējamību, ka asins receklis nonāk plaušās. Asins receklis plaušās tiek saukts par plaušu emboliju jeb PE. PE var būt ļoti nopietna.
Filtrs tiek ievietots lielā vēnā vēderā. Šī vēna tiek dēvēta par apakšējo dobo vēnu jeb IVC. Apakšējā dobā vēna nogādā asinis no kājām atpakaļ uz sirdi.
Filtrs darbojas kā mazs tīkliņš. Tas pārtver asins recekļus, bet joprojām ļauj asinīm plūst pa vēnu.

Kad ierīce tiek izmantota?
Filtru var lietot, ja asins šķīdinātājus nevar droši lietot, tie nedarbojas, kā paredzēts, vai arī to lietošana jāpārtrauc medicīnisku iemeslu dēļ. To var lietot arī tad, ja pēc masīvas plaušu embolijas nepieciešama neatliekamā palīdzība, un standarta ārstēšanas paredzamais ieguvums ir samazināts.
Lēmumu par šī filtra lietošanu var pieņemt tikai ārsts.

Kam paredzēta šī ierīce?
Option ELITE filtru var lietot pieaugušajiem, kuriem ir asins recekļi, kas var nokļūt plaušās. To var lietot, ja asins šķīdinātājus nevar lietot droši, tie neiedarbojas pietiekami labi vai to lietošana ir jāpārtrauc. To var lietot arī ārkārtas situācijā pēc tam, kad liels asins receklis ir sasniedzis plaušas un kad parastā ārstēšana var nebūt pietiekami efektīva.

Kad ierīci nevajadzētu lietot?
Filtru nedrīkst lietot tālākminētajos gadījumos.
· Lielā vēna, ko dēvē par iekšējo dobo vēnu, ir pārāk plata, lai filtru varētu tajā droši novietot
· Pacientam ir asins infekcija vai pastāv risks, ka asinīs nonāks inficēti recekļi
· Pacientam ir alerģija pret niķeli vai titānu, kas ir filtra sastāvā esošie metāli
· Paciente ir grūtniece, un rentgens var kaitēt nedzimušajam bērnam
Jūsu ārsts izlems, vai šī ierīce jums ir piemērota.

Kas ir šī ierīce un kā tā darbojas?
Option ELITE filtrs ir maza metāla ierīce. To ievieto lielā vēnā, izmantojot nelielu caurulīti. Operācija nav nepieciešama.
Tas ir izgatavots no elastīga metāla, ko dēvē par niķeļa-titāna sakausējumu. Tas palīdz filtram atvērties un palikt vietā vēnā.
Filtrs pārtver asins recekļus, lai tie nenonāktu plaušās. Dažiem pacientiem filtru var izņemt, kad tas vairs nav nepieciešams. Ja filtrs vairs nav nepieciešams un tā izņemšana ir droša un atbilstoša, ārstiem jāapsver tā izņemšana ieteicamajā izņemšanas periodā, kas aprakstīts lietošanas instrukcijā.
Ierīce nesatur zāles. Tas darbojas, fiziski apturot asins recekļus.

Kādi materiāli pieskaras ķermenim?
Filtrs ir izgatavots no niķeļa-titāna metāla. Tam ir arī daļas, kas palīdz ārstiem to redzēt rentgenā.

Kā ierīce tiek droši lietota?
Filtru ievieto un izņem tikai apmācīti ārsti.
Ārsti izmanto īpašu rentgena aprīkojumu, lai virzītu filtru pareizajā vietā.
Pacientiem nav nepieciešams ņemt līdzi kādu aprīkojumu. Pirms un pēc procedūras jāievēro ārsta norādījumi.

Riski un brīdinājumi
Visām medicīniskajām procedūrām ir riski. Iespējamās problēmas ar dobās vēnas filtriem var ietvert tālākminēto.
· Filtrs pārvietojas, sasveras vai ir nepareizi novietots
· Filtra bojājumi, tostarp lūzums, formas maiņa vai problēmas ar tā izņemšanu
· Asins recekļu veidošanās filtrā vai ap to, kājās vai lielajā vēnā, kurā filtrs ir ievietots
· Sāpes, zilumi, asiņošana vai infekcija filtra ievietošanas vai izņemšanas vietā
· Vēnas vai tuvumā esošo orgānu traumas, kurām var būt nepieciešama medicīniska ārstēšana, operācija vai cita procedūra
· Alerģiska reakcija uz kontrastvielu, zālēm, anestēziju, niķeli vai titānu
· Nopietnas blakusparādības, piemēram, elpošanas problēmas, sirds problēmas, insultam līdzīgi simptomi, nieru problēmas vai nāve
Ne katram pacientam būs šādas problēmas. Dažas problēmas var būt nopietnas. Ārsts jūs novēros un nepieciešamības gadījumā palīdzēs.
Ja pēc procedūras novērojat neparastus simptomus vai jūtaties slikti, sazinieties ar savu ārstu.

Svarīga drošuma informācija
Pastāsies savam ārstam, ja:
· Jums ir alerģija pret metāliem, piemēram, niķeli vai titānu
· Jums ir asins infekcija
· Jums ir iestājusies grūtniecība vai domājat, ka jums varētu būt iestājusies grūtniecība
Pēc filtra ievietošanas ārsts var lūgt uz īsu laiku ierobežot dažas aktivitātes.
Ar šo filtru var veikt magnētiskās rezonanses izmeklējumu, ko dēvē arī par MR izmeklējumu, bet tikai tad, ja tiek ievēroti noteikti drošības noteikumi. Pirms jebkura MR izmeklējuma pastāstiet savam ārstam vai MR personālam, ka jums ir Option ELITE filtrs.

Vai bija veiktas drošuma darbības?
Jā. 2023. gadā uzņēmums veica drošuma darbību, jo iespējama ierīces veiktspējas problēma varētu ietekmēt filtra paredzēto darbību un palielināt risku, ka asins receklis nonāk plaušās. Uzņēmums pārskatīja šo problēmu un turpina uzraudzīt drošuma informāciju pēc ierīces pārdošanas. Pamatojoties uz līdz šim pārskatīto informāciju, jaunas bažas par drošumu nav konstatētas.

Šis notikums ir pārskatīts kā daļa no pastāvīgas drošuma uzraudzības. Pamatojoties uz pieejamo informāciju, Option ELITE filtra ieguvumi un riski joprojām ir pieņemami, ja to lieto paredzētajam mērķim.

Ja nepieciešams, ārsts var sniegt jums sīkāku informāciju.

Kā mēs zinām, ka ierīce ir droša un darbojas?
Informācija par Option ELITE filtra drošumu un lietošanu ir iegūta no tālākminētajiem avotiem.
· Testēšana laboratorijā
· Lietošana pacientiem
· Šī filtra un līdzīgu filtru medicīniskie pētījumi
· Sūdzības, ziņotās problēmas un notiekošās drošuma pārbaudes pēc ierīces pārdošanas
Šie avoti liecina, ka ierīce, ja to lieto pareizi, darbojas paredzētajā veidā. Klīniskā informācija liecināja par augstu veiksmes līmeni filtra ievietošanā un izņemšanā. Sūdzības, ziņotās problēmas un notiekošās drošuma pārbaudes pēc ierīces pārdošanas, pamatojoties uz līdz šim pārskatīto informāciju, neatklāja jaunas drošuma problēmas.

Kā drošums tiek pārbaudīts laika gaitā?
Ražotājs turpina uzraudzīt ierīces drošumu arī pēc tās pārdošanas. Tas ietver sūdzību, ziņoto problēmu, medicīnisko pētījumu, drošuma darbību, kā arī ārstu vai klīnisko centru sniegtās turpmākas informācijas pārskatīšanu, ja tāda ir pieejama.
· Sūdzību un ziņoto problēmu izskatīšana
· Medicīnisko pētījumu pārskatīšana
· Rīcība, ja rodas bažas par drošumu
· Ārsti var sniegt arī turpmāku informāciju par pacientiem, kuri saņēmuši filtru.
Šīs darbības palīdz uzturēt drošuma informācijas aktualitāti. Tās arī palīdz apstiprināt, ka ierīce turpina darboties paredzētajā veidā.

Kāda cita ārstēšana ir pieejama?
Asins recekļu novēršanai ārsti parasti vispirms izmēģina asins šķīdinātājus.
Ja asins šķīdinātājus nevar lietot, citas iespējas var ietvert tālākminēto.
· Zāles, kas izšķīdina asins recekļus ārkārtas situācijās
· Dažos gadījumos īpašas procedūras vai operācija
Ārsts paskaidros, kura iespēja jums ir vispiemērotākā.

Kas izmanto ierīci?
Option ELITE filtru izmanto tikai apmācīti ārsti. Pacienti paši neievieto un neizņem filtru.

